
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 10 

17 Ιανουάριου 2007 


ΥΠΟΥΡΓΕΙΟ ΑΝΑΠΤΥΞΗΣ 


Αριθμ. Β2 - 39 

Έγκριση υπερωριακής απασχόλησης υπαλλήλων διατι¬ 
θέμενων στα Πολιτικά Γραφεία της Γενικής Γραμ¬ 
ματείας Εμπορίου και Γενικής Γραμματείας Κατα¬ 
ναλωτή του Υπουργείου Ανάπτυξης, για το χρονικό 
διάστημα από 1.1.2007 έως 31.12.2007. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) Τις διατάξεις του άρθρου 16 του ν. 3205/31.12.2003 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α». 

2) Τις διατάξεις του άρθρου 55 του Κώδικα Νομοθε¬ 
σίας για την Κυβέρνηση και τα κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α 98). 

3) Τις διατάξεις της ΠΥΣ 88/8.8.1985 (ΦΕΚ 142/Α/1985) 
όπως τροποποιήθηκε και ισχύει με την ΠΥΣ 33/30.5.1997 
(ΦΕΚ 109/Α/1997) όμοια. 

4) Τις διατάξεις του άρθρου 33 του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων Διοίκησης». 

5) Το π.δ. 27/1996 (ΦΕΚ 19/0Α/1.2.1996) «Συγχώνευση των 
Υπουργείων Βιομηχανίας, Ενέργειας και Τεχνολογίας, 
Εμπορίου και Τουρισμού, στο Υπουργείο Ανάπτυξης». 

6) Το π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
των αρμοδιοτήτων της» 

7) Το π.δ. 197/1997 (ΦΕΚ 156/Α/1997) «Σύσταση Γενικής 
Γραμματείας Καταναλωτή στο Υπουργείο Ανάπτυξης 
και καθορισμός των αρμοδιοτήτων της». 

8) Την υπ’ αριθμ. 2/8098/0022/9.2.2004 απόφαση σχε¬ 
τικά με «Αποδοχές μετακλητών, ειδικών συμβούλων και 
συνεργατών των Πολιτικών Γραφείων μελών της Κυβέρ¬ 
νησης και Υφυπουργών». 

9) Την υπ’ αριθμ. Δ15/Α/Φ19/ΟΙΚ/4040/24.2.2Θ06 κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Αναστάσιο Νεράνζη και Ιωάννη Παπαθανασίου». 

10) Την υπ’ αριθμ. Β3-61/17.5.2004 απόφαση του 
Υπουργού Ανάπτυξης «Εξουσιοδότηση για υπογραφή 


εγγράφων με Εντολή Υπουργού στο Γενικό Γραμμα¬ 
τέα Εμπορίου, στο Γενικό Γραμματέα Καταναλωτή, 
στους Γ ενικούς Διευθυντές, στους Προϊσταμένους των 
Διευθύνσεων και Τμημάτων των Γενικών Γραμματειών 
Εμπορίου και Καταναλωτή» όπως συμπληρώθηκε με την 
Β3-113/20.7.2004 απόφαση. 

11) Την υπ’ αριθμ. Β3-77/14.4.2006 απόφαση του Υφυ¬ 
πουργού Ανάπτυξης «Εξουσιοδότηση για υπογραφή εγ¬ 
γράφων με Εντολή Υφυπουργού στο Γ ενικό Γ ραμματέα 
Εμπορίου, στο Γενικό Γραμματέα Καταναλωτή, στους 
Γ ενικούς Διευθυντές, στους Προϊσταμένους των Διευ¬ 
θύνσεων και Τμημάτων των Υπηρεσιών του Υπουργείου 
που αναφέρονται στο άρθρο 3 της Απόφασης Δ.15/Α/ 
Φ19/ΟΙΚ./4040/24.2.20Θ6». 

12) Το γεγονός ότι η προκύπτουσα δαπάνη για το χρο¬ 
νικό διάστημα από 1.1.2007 έως 31.12.2007 για τη Γ ενική 
Γραμματεία Εμπορίου ανέρχεται σε Ευρώ 106.000 περί¬ 
που και θα καλυφθεί από τον ΚΑΕ 0511 του φορέα 35/140, 
ενώ για τη Γ ενική Γ ραμματεία Καταναλωτή και για το ίδιο 
χρονικό διάστημα ανέρχεται σε Ευρώ 26.000 περίπου και 
θα καλυφθεί από τον ΚΑΕ 0511 του φορέα 35/160. 

13) Τις ανάγκες των Πολιτικών Γραφείων Υπουργού, 
Υφυπουργού, Γ ενικού Γ ραμματέα Εμπορίου και Γ ενικού 
Γ ραμματέα Καταναλωτή, αποφασίζουμε: 

Εγκρίνουμε την δαπάνη για την εργασία εκτός ωρών 
εργασίας των διατιθέμενων στα Πολιτικά Γ ραφεία της 
Γενικής Γραμματείας Εμπορίου και Γενικής Γραμμα¬ 
τείας Καταναλωτή του Υπουργείου Ανάπτυξης, οσάκις 
παρίσταται ανάγκη, από 15 ης απογευματινής μέχρι 22 ας 
βραδινής, μέχρι εξήντα (60) ώρες το ανώτερο το μήνα 
για κάθε υπάλληλο, για το χρονικό διάστημα από 1.1.2007 
έως 31.12.2007 ως εξής: 

• στο Γ ραφείο Υπουργού μέχρι εννέα (9) υπάλληλοι 

• στο Γ ραφείο Υφυπουργού μέχρι επτά (7) υπάλληλοι 

• στο Γραφείο Γενικού Γραμματέα Εμπορίου μέχρι 
πέντε (5) υπάλληλοι 

• στο Γ ραφείο Γ ενικού Γ ραμματέα Καταναλωτή μέχρι 
πέντε (5) υπάλληλοι 

Η συγκρότηση του συνεργείου υπερωριακής απασχό¬ 
λησης θα διενεργείται με πράξη του αρμόδιου Διευθυ¬ 
ντή του Πολιτικού Γραφείου ή του αρμόδιου Γενικού 
Γραμματέα, ενώ με πράξη στο τέλος κάθε μήνα θα 
βεβαιώνεται η πραγματοποίηση των ωρών της υπερω- 
ριακής εργασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Οι καταστάσεις πληρωμής θα συντάσσονται από τη 
Δ/νση Οικονομικού Τμήμα Γ' μετά από τη Συγκρότηση 
Συνεργείου και τη σχετική Βεβαίωση των Διευθυντών 
των Πολιτικών Γραφείων με τα ονόματα των απασχο- 
ληθέντων υπερωριακά και τις ώρες εργασίας που πραγ¬ 
ματοποιούν κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2007 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. ΔΘ/ΦΙ/οικ. 407 

Συγκρότηση Επιτροπής Προώθησης Επενδυτικών Σχεδί¬ 
ων Μεγάλης Κλίμακας για Ανανεώσιμες Πηγές Ενέρ¬ 
γειας και Συμπαραγωγή Ηλεκτρισμού και Θερμότη¬ 
τας Υψηλής Απόδοσης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129) και ιδιαίτερα τις διατάξεις 
του άρθρου 19. 

β) Το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβα¬ 
τικά καύσιμα και άλλες διατάξεις» (ΦΕΚ Α' 168). 

γ) Το ν. 2773/1999 «Απελευθέρωση της αγοράς ηλεκτρι¬ 
κής ενέργειας - Ρύθμιση θεμάτων ενεργειακής πολιτικής 
και άλλες διατάξεις» (ΦΕΚ Α' 286), όπως τροποποιήθηκε 
μεταγενέστερα κυρίως με το ν. 3175/2003 (ΦΕΚ Α' 207) 
και το ν. 3426/2005 (ΦΕΚ Α' 309). 

δ) Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά Όργανα» (ΦΕΚ Α' 98). 

ε) Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ Α' 168) σε 
συνδυασμό με το π.δ. 27/1996 «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ Α' 
19), αποφασίζουμε: 

Άρθρο 1 

Στην Κεντρική Υπηρεσία του Υπουργείου Ανάπτυξης 
συγκροτείται Επιτροπή Προώθησης Επενδυτικών Σχεδί¬ 
ων Μεγάλης Κλίμακας στους τομείς Α.Π.Ε. και Σ.Η.Θ.Υ.Α. 
αποτελούμενη από 

α) τον Γ ενικό Γ ραμματέα του Υπουργείου Ανάπτυξης, 
ως πρόεδρο, 

β) τον Γ ενικό Γ ραμματέα Επενδύσεων και Ανάπτυξης 
του Υπουργείου Οικονομίας και Οικονομικών, 

γ) τον Γ ενικό Γ ραμματέα Περιβάλλοντος, Χωροταξίας 
και Δημοσίων'Εργων, 

δ) τον Γ ενικό Γ ραμματέα του Υπουργείου Αγροτικής 
Ανάπτυξης και Τροφίμων, 

ε) τον Γενικό Γραμματέα του Υπουργείου Πολιτι¬ 
σμού, 

στ) τον Πρόεδρο της Κεντρικής Ένωσης Δήμων και 
Κοινοτήτων Ελλάδος, αναπληρούμενο από τον Γενικό 
Γ ραμματέα της Χρήστο Παλαιολόγο, 


ζ) τον Πρόεδρο της Ρυθμιστικής Αρχής Ενέργειας, 
αναπληρούμενο από τον Αντιπρόεδρό της Θεόδωρο 
Πανάγο, 

η) τον Πρόεδρο του Κέντρου Ανανεώσιμων Πηγών 
Ενέργειας, αναπληρούμενο από τον Γεώργιο Αγερίδη, 
θ) τον Προϊστάμενο της Διεύθυνσης Ανανεώσιμων 
Πηγών και Εξοικονόμησης Ενέργειας του Υπουργείου 
Ανάπτυξης, 

ι) τον Προϊστάμενο της Διεύθυνσης Ηλεκτροπαραγω¬ 
γής του Υπουργείου Ανάπτυξης. 

Άρθρο 2 

Ι.Έργο της Επιτροπής του άρθρου 1 είναι η ταχεία 
προώθηση επενδύσεων σε έργα Α.Π.Ε. και Σ.Η.Θ.Υ.Α. 
που αφορούν σταθμούς παραγωγής ηλεκτρικής ενέρ¬ 
γειας με εγκατεστημένη ισχύ ίση ή μεγαλύτερη των 
τριάντα (30) Μ\Λ/θ ή με συνολικό προϋπολογισμό άνω 
των τριάντα εκατομμυρίων (30.000.000) ευρώ (Επενδυ¬ 
τικά Σχέδια Μεγάλης Κλίμακας για Α.Π.Ε. και Σ.Η.Θ.Υ.Α), 
καθώς και η επίλυση κάθε ζητήματος που προκύπτει 
κατά τη διαδικασία έκδοσης αδειών εγκατάστασης και 
λειτουργίας σταθμών Α.Π.Ε. και Σ.Η.Θ.Υ.Α. Η Επιτροπή 
επιλαμβάνεται των θεμάτων της αρμοδιότητάς της είτε 
αυτεπάγγελτα είτε μετά από επαρκώς αιτιολογημένο 
αίτημα του ενδιαφερομένου. 

2. Για την εκπλήρωση της αποστολής της η Επιτροπή 
α) μεριμνά για την ταχεία υλοποίηση των ανωτέρω 

επενδύσεων, συντονίζοντας και κατευθύνοντας τις αρ¬ 
μόδιες υπηρεσίες, σύμφωνα με τις σχετικές διαδικασίες 
που προβλέπονται στην κείμενη νομοθεσία, 
β) εξετάζει κάθε υπόθεση σχετική με τις επενδύσεις 
της παρ. 1 και συμβάλλει στην επίλυση των αναφυο- 
μένων προβλημάτων, διατυπώνοντας, προς τούτο, τις 
κατάλληλες προτάσεις, 

γ) διαμεσολαβεί για την άρση κάθε αμφισβήτησης ή 
διαφοράς που ανακύπτει κατά τη διαδικασία αδειοδό- 
τησης των έργων Α.Π.Ε. ή Σ.Η.Θ.Υ.Α. μεταξύ των ενδια¬ 
φερομένων και των αρμοδίων υπηρεσιών, στο πλαίσιο 
των κειμένων διατάξεων και απευθύνεται, προς τούτο, 
στους διοικητικούς προϊσταμένους και την πολιτική 
ηγεσία των αρμοδίων υπηρεσιών, 
δ) υποβάλλει στον Υπουργό Ανάπτυξης και τους κατά 
περίπτωση συναρμόδιους Υπουργούς εισηγήσεις με 
προτάσεις για την προώθηση των επενδύσεων στους 
τομείς Α.Π.Ε. και Σ.Η.Θ.Υ.Α. και λύσεις για την αντιμετώ¬ 
πιση σχετικών ζητημάτων. 

3. Στην Επιτροπή παρέχεται γραμματειακή υποστή¬ 
ριξη από τη Διεύθυνση Διοικητικής Υποστήριξης του 
Υπουργείου Ανάπτυξης. 

Άρθρο 3 

Γ ια θέματα λειτουργίας της Επιτροπής που δεν ρυθ¬ 
μίζονται από τις διατάξεις του ν. 3468/2006 και της 
παρούσας απόφασης εφαρμόζονται οι οικείες διατά¬ 
ξεις των άρθρων 13 .15 του ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ Α' 45) 

Άρθρο 4 

Με νεότερη απόφαση θα καθορισθεί ο τρόπος και 
το ύψος της αμοιβής των προσώπων που θα παρέχουν 
γραμματειακή υποστήριξη στην Επιτροπή. 

Άρθρο 5 

Η απόφαση αυτή ισχύει από την ημερομηνία δημοσί¬ 
ευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. Δ6/Φ1/οικ. 408 

Συγκρότηση Επιτροπής για Ανανεώσιμες Πηγές Ενέρ¬ 
γειας και Συμπαραγωγή Ηλεκτρισμού και Θερμότη¬ 
τας Υψηλής Απόδοσης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129) και ιδιαίτερα τις διατάξεις 
του άρθρου 20. 

β) Το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβα¬ 
τικά καύσιμα και άλλες διατάξεις» (ΦΕΚ Α' 168). 

γ) Το ν. 2773/1999 «Απελευθέρωση της αγοράς ηλεκτρι¬ 
κής ενέργειας - Ρύθμιση θεμάτων ενεργειακής πολιτικής 
και άλλες διατάξεις» (ΦΕΚ Α' 286), όπως τροποποιήθηκε 
μεταγενέστερα κυρίως με το ν. 3175/2003 (ΦΕΚ Α' 207) 
και το ν. 3426/2005 (ΦΕΚ Α' 309). 

δ) Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά Όργανα» (ΦΕΚ Α' 98) 
ε) Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ Α' 168) σε 
συνδυασμό με το π.δ. 27/1996 «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ Α' 
19), αποφασίζουμε: 

Άρθρο 1 

Στην Κεντρική Υπηρεσία του Υπουργείου Ανάπτυξης 
συγκροτείται Επιτροπή Α.Π.Ε. και Σ.Η.Θ.Υ.Α. αποτελού- 
μενη από: 

α) τον Γεώργιο Μέντζο, Προϊστάμενο της Διεύθυνσης 
Ανανεώσιμων Πηγών και Εξοικονόμησης Ενέργειας του 
Υπουργείου Ανάπτυξης, ως πρόεδρο, 
β) την Παναγιώτα Τσεκούρα, Προϊσταμένη της Διεύ¬ 
θυνσης Ειδικών Φόρων Κατανάλωσης, ως εκπρόσωπο 
του Υπουργείου Οικονομίας και Οικονομικών, 
γ) τον Ιωάννη Καμπούρη, Διευθυντή Συντήρησης Συ¬ 
στήματος, ως εκπρόσωπο του Διαχειριστή του Ελληνι¬ 
κού Συστήματος Μεταφοράς Ηλεκτρικής Ενέργειας, 
δ) τον Κωνσταντίνο Χατζηγιαννάκη, Προϊστάμενο της 
Διεύθυνσης Ηλεκτροπαραγωγής του Υπουργείου Ανά¬ 
πτυξης, 

ε) τον Επαμεινώνδα Τολέρη, Προϊστάμενο της Ειδικής 
Υπηρεσίας Περιβάλλοντος του Υπουργείου Περιβάλλο¬ 
ντος, Χωροταξίας και Δημοσίων Έργων, 
στ) τον Προϊστάμενο της αρμόδιας Διεύθυνσης του 
Υπουργείου Αγροτικής Ανάπτυξης και Τροφίμων, 
ζ) τον Προϊστάμενο της αρμόδιας Διεύθυνσης του 
Υπουργείου Πολιτισμού, 

η) τον Ανδρέα Κατσαρό, επικεφαλής της Μονάδας 
Προστασίας Καταναλωτών και Περιβάλλοντος, ως εκ¬ 
πρόσωπο της Ρυθμιστικής Αρχής Ενέργειας. 


Άρθρο 2 

Ι.Έργο της Επιτροπής του άρθρου 1 είναι ο συντονι¬ 
σμός των αρμόδιων υπηρεσιών και η παροχή σ’ αυτές 
κάθε αναγκαίας υποστήριξης για 

α) τη χορήγηση αδειών εγκατάστασης και λειτουργί¬ 
ας σταθμών Α.Π.Ε. ή Σ.Η.Θ.Υ.Α. με εγκατεστημένη ισχύ 
μικρότερη των 30 Μ\Λ/ θ ή με προϋπολογισμό επένδυσης 
μικρότερο ή ίσο των τριάντα εκατομμυρίων (30.000.000) 
ευρώ, 

β) την ταχεία υλοποίηση των επενδύσεων στους το¬ 
μείς Α.Π.Ε. και Σ.Η.Θ.Υ.Α. 

2. Για την εκπλήρωση της αποστολής της η Επιτροπή 
μπορεί να: 

α) Εξετάζει κάθε υπόθεση που αφορά επενδύσεις σε 
έργα Α.Π.Ε. ή Σ.Η.Θ.Υ.Α. σύμφωνα με την παρ. 1 και με¬ 
ριμνά για την επίλυση των αναφυομένων προβλημάτων. 
Γ ια το σκοπό αυτό η Επιτροπή μεταξύ άλλων ελέγχει 
την τήρηση της διαδικασίας, των προϋποθέσεων και 
των προθεσμιών που ορίζονται για την έκδοση γνωμο¬ 
δοτήσεων και τη χορήγηση εγκρίσεων σύμφωνα με τις 
διατάξεις του ν. 3468/2006 και των κατ’ εξουσιοδότηση 
αυτού εκδιδομένων κανονιστικών αποφάσεων. Η Επιτρο¬ 
πή επιλαμβάνεται των θεμάτων της είτε αυτεπάγγελτα 
είτε μετά από επαρκώς αιτιολογημένο αίτημα του ενδια¬ 
φερομένου είτε κατόπιν παραπομπής από την Επιτροπή 
του άρθρου 19 του ν. 3468/2006. Η Επιτροπή, για κάθε 
εξεταζόμενη υπόθεση, υποβάλλει σχετική έκθεση στον 
Υπουργό Ανάπτυξης, τους συναρμόδιους Υπουργούς 
και τη Ρ.Α.Ε. 

β) Υποβάλλει μέχρι την 1 η Φεβρουάριου κάθε έτους 
στον Υπουργό Ανάπτυξης και τη Ρ.Α.Ε. έκθεση, στην 
οποία περιγράφονται και τεκμηριώνονται τα σημαντι¬ 
κότερα προβλήματα που αφορούν επενδύσεις στους 
τομείς Α.Π.Ε. και Σ.Η.Θ.Υ.Α., καθώς και προτάσεις για 
την επίλυση τους. 

3. Η Επιτροπή, κατά τις συνεδριάσεις της, μπορεί να 
καλεί, κατά περίπτωση, αρμόδιους Διευθυντές ή στε¬ 
λέχη άλλων Υπουργείων ή εποπτευομένων από αυτά 
νομικών προσώπων δημοσίου ή ιδιωτικού δικαίου και 
οργανισμών, καθώς και εκπροσώπους του Ελληνικού 
Κέντρου Επενδύσεων, του Κ.Α.Π.Ε., των συλλογικών και 
επιστημονικών φορέων και των επενδυτών στους τομείς 
Α.Π.Ε. και Σ.Η.Θ.Υ.Α. 

4. Η Επιτροπή συνεδριάζει, τακτικά, μια φορά κάθε 
δύο (2) μήνες και, εκτάκτως, όταν, κατά την κρίση του 
προέδρου της, προκύπτουν ανάγκες. 

5. Η Επιτροπή, για την εκπλήρωση της αποστολής 
της, μπορεί να συνεργάζεται με αρμόδιες υπηρεσίες και 
φορείς του Δημοσίου και ευρύτερου δημόσιου τομέα, 
που οφείλουν να διευκολύνουν το έργο της και να πα¬ 
ρέχουν σ’ αυτήν, έγκαιρα, κάθε αναγκαίο στοιχείο και 
χρήσιμη πληροφορία. 

6. Με την κοινή υπουργική απόφαση που προβλέπεται 
στο άρθρο 20 παρ. 7 του ν. 3468/2006 ρυθμίζονται τα 
θέματα της γραμματειακής, της τεχνικής και της επι¬ 
στημονικής υποστήριξης της Επιτροπής, καθώς και κάθε 
ειδικότερο θέμα και αναγκαία λεπτομέρεια σχετικά με 
τη λειτουργία της. Μέχρι την έκδοση της απόφασης 
αυτής γραμματειακή υποστήριξη στην Επιτροπή παρέ¬ 
χεται από τη Διεύθυνση Διοικητικής Υποστήριξης του 
Υπουργείου Ανάπτυξης. 

Άρθρο 3 

Για λοιπά θέματα λειτουργίας της Επιτροπής που δεν 
ρυθμίζονται από τις διατάξεις του ν. 3468/2006 και της 
παρούσας απόφασης εφαρμόζονται οι οικείες διατά¬ 
ξεις των άρθρων 13 -15 του ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ Α' 45) 

Άρθρο 4 

Με νεότερη απόφαση θα καθορισθεί ο τρόπος και το 
ύψος της αμοιβής του προέδρου, των μελών και των 


προσώπων που θα παρέχουν γραμματειακή και λοιπή 
υποστήριξη στην Επιτροπή. 

Άρθρο 5 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

